Potrivit jurnaliştilor de la Adevărul, Primăria Galaţi a concesionat, prin atribuire directă şi nu prin licitaţie, 13 mii de metri pătraţi societăţii respective, pe o durată de 49 de ani.

Firma trebuie să dezvolte acolo un complex de agrement, care include şi un hotel cu minimum 50 de locuri. În total, investiţia se apropie de un milion de euro şi ar trebui dată în folosinţă în cinci ani. Oraşul Galaţi mai are încă două porturi pentru ambarcaţiuni de agrement.